2019. gada 17. decembrī Noteikumi Nr. 662

Rīgā (prot. Nr. 59 30. §)

**Grozījumi Ministru kabineta 2014. gada 30. septembra noteikumos Nr. 587 "Valsts sociālās politikas monitoringa informācijas sistēmas noteikumi"**

Izdoti saskaņā ar

Sociālo pakalpojumu un sociālās palīdzības

likuma 14. panta trešo daļu

Izdarīt Ministru kabineta 2014. gada 30. septembra noteikumos Nr. 587 "Valsts sociālās politikas monitoringa informācijas sistēmas noteikumi" (Latvijas Vēstnesis, 2014, 198. nr.; 2017, 26. nr.) šādus grozījumus:

1. Papildināt 4. punktu aiz vārdiem "pašvaldību informācijas sistēmām" ar vārdiem "vai pakalpojuma sniedzējam apstrādājot datus informācijas sistēmā".

2. Papildināt noteikumus ar 5.5., 5.6. un 5.7. apakšpunktu šādā redakcijā:

"5.5. valsts sociālās aprūpes centru un to institūciju reģistrs, kuras sniedz valsts finansētu ilgstošas sociālās aprūpes un sociālās rehabilitācijas pakalpojumu uz līguma pamata (turpmāk – līgumorganizācijas);

5.6. valsts finansēti ārpusģimenes aprūpes atbalsta centra (turpmāk – atbalsta centrs) pakalpojumi;

5.7. sociālo uzņēmumu reģistrs."

3. Papildināt noteikumus ar 6.1 punktu šādā redakcijā:

"6.1 Sociālo uzņēmumu reģistrā iekļauj datus saskaņā ar normatīvajiem aktiem par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību."

4. Izteikt 8.13.12. apakšpunktu šādā redakcijā:

"8.13.12. datums, kad izsniegts atzinums par īpašas kopšanas nepieciešamību, atzinuma numurs un periods, uz kuru tas izsniegts."

5. Papildināt noteikumus ar 9.4. apakšpunktu šādā redakcijā:

"9.4. dati par ienākumu atbilstību Eiropas Atbalsta fonda vistrūcīgākajām personām atbalsta saņemšanai noteiktajiem ienākumiem (pašvaldība un periods, uz kuru noteikts statuss)."

6. Papildināt noteikumus ar 10.8.4. un 10.8.5. apakšpunktu šādā redakcijā:

"10.8.4. pazīme par valsts atbalsta piešķiršanu pašvaldībai par personai nodrošināto pakalpojumu;

10.8.5. pazīme par darbības programmas "Izaugsme un nodarbinātība" specifiskā atbalsta mērķa 9.2.2. "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" (turpmāk – deinstitucionalizācija) finansējumu pašvaldībai par personai nodrošināto pakalpojumu;".

7. Aizstāt 11. punktā vārdus "un asistenta pakalpojumiem personām ar invaliditāti pašvaldībā" ar vārdiem "asistenta pakalpojumiem personām ar invaliditāti pašvaldībā, psihosociālās rehabilitācijas pakalpojumiem paliatīvā aprūpē esošiem bērniem un viņu ģimenes locekļiem, psihosociālās rehabilitācijas pakalpojumiem personām ar onkoloģisku slimību un to tuviniekiem, kā arī ziņas par valsts līdzfinansētiem grupu mājas (dzīvokļa) pakalpojumiem".

8. Izteikt 12.8.1. apakšpunktu šādā redakcijā:

"12.8.1. norīkojums uzņemšanai institūcijā (dokumenta datums, numurs un norādītais iestāšanās datums);".

9. Izteikt 12.8.5. apakšpunktu šādā redakcijā:

"12.8.5. personas atrašanās prombūtnē ārpus institūcijas (prombūtnes veids, sākuma un beigu datums, iemesls);".

10. Papildināt noteikumus ar 12.8.10., 12.8.11., 12.8.12., 12.8.13., 12.8.14. un 12.8.15. apakšpunktu šādā redakcijā:

"12.8.10. personai noteiktais aprūpes līmenis;

12.8.11. ziņas par personas funkcionālo traucējumu veidu un psihisko veselību saskaņā ar normatīvajiem aktiem par sociālo pakalpojumu un sociālās palīdzības saņemšanu;

12.8.12. pakalpojuma finansējuma avots;

12.8.13. ziņas par faktisko uzturēšanos institūcijā (sākuma un beigu datums);

12.8.14. pakalpojuma izbeigšanas datums attiecīgajā institūcijā un iemesls;

12.8.15. personas atrašanās pusceļa mājā (jā/nē, sākuma un beigu datums)."

11. Papildināt noteikumus ar 13.1, 13.2 un 13.3 punktu šādā redakcijā:

"13.1 Informācijas sistēmas sadaļā "Personu reģistrs" iekļauj šādus datus par valsts finansētu psihosociālās rehabilitācijas pakalpojumu paliatīvā aprūpē esošiem bērniem un viņu ģimenes locekļiem:

13.11. ārstu konsīlija lēmuma datums par paliatīvās aprūpes nepieciešamību bērnam;

13.12. dati par lēmumiem par pakalpojumu bērna paliatīvās aprūpes laikā (piešķirt vai atteikt);

13.13. dati par bērna ģimenes locekļiem (vārds, uzvārds, radniecība ar bērnu);

13.14. dati par pakalpojumu sniegšanā iesaistīto komandu un speciālistiem (komandas vadītājs, kapelāns, sociālais darbinieks);

13.15. pakalpojuma uzsākšana un izbeigšana bērnam (uzsākšanas datums, izbeigšanas datums un iemesls);

13.16. dati par pakalpojuma laikā faktiski veiktajām darbībām (datums, veids, skaits un speciālists);

13.17. dati par pakalpojuma pārtraukšanu bērnam (pārtraukšanas sākuma un beigu datums, iemesls);

13.18. ziņas par ģimenes locekļiem faktiski sniegtiem pakalpojumiem sērošanas periodā pēc bērna nāves:

13.18.1. ģimenes loceklis (vārds, uzvārds);

13.18.2. pakalpojuma veids, uzsākšanas un beigu datums;

13.19. faktiski samaksātā transporta kompensācija;

13.110. informācija par pakalpojuma finanšu izlietojumu un rezultatīvo rādītāju izpildi.

13.2 Informācijas sistēmas sadaļā "Personu reģistrs" iekļauj šādus datus par valsts finansētu psihosociālās rehabilitācijas pakalpojumu personām ar onkoloģisku slimību un viņu tuviniekiem:

13.21. informācija par personas iesniegumu pakalpojuma pieprasīšanai, pārcelšanai vai par atteikšanos no pakalpojuma (datums, veids);

13.22. pakalpojuma sniedzēja pieņemtie lēmumi (datums, numurs, veids – piešķirt, uzņemt rindā vai atteikt pakalpojumu, pārcelt pakalpojuma sākuma datumu, priekšlaicīgi izbeigt pakalpojumu, izbeigšanas iemesls);

13.23. dati par personas onkoloģisko slimību (ir/nav, lokalizācija, vai ir noteikta prognozējama vai pirmreizēja invaliditāte);

13.24. dati par personas tuvinieku (vārds, uzvārds, personas kods, dzimšanas datums), ar kuru kopā persona saņem pakalpojumu;

13.25. dati par personas faktiski saņemto pakalpojumu (kurss, periods, viena vai kopā ar tuvinieku);

13.26. informācija par pakalpojuma finanšu izlietojumu un rezultatīvo rādītāju izpildi.

13.3 Informācijas sistēmas sadaļā "Personu reģistrs" iekļauj šādus datus par valsts budžeta līdzfinansētu grupu mājas (dzīvokļa) pakalpojumu:

13.31. ministrijas lēmums par līdzfinansējuma piešķiršanu (datums, numurs, līdzfinansēšanas sākuma un beigu datums);

13.32. pašvaldības lēmums par pakalpojuma piešķiršanu (datums, numurs, pašvaldības nosaukums);

13.33. informācija par pakalpojuma sniedzēju (nosaukums, numurs sociālo pakalpojumu sniedzēju reģistrā);

13.34. informācija par līgumu starp personu un pakalpojuma sniedzēju (datums, numurs);

13.35. informācija par valsts līdzfinansētā pakalpojuma saņemšanu:

13.35.1. pakalpojuma uzsākšanas datums un pazīme par pakalpojuma saņemšanu pēc ilgstošas sociālās aprūpes institūcijas vai grupu mājas (dzīvokļa) pakalpojuma;

13.35.2. pakalpojuma izbeigšanas datums un iemesls;

13.36. pakalpojuma sniedzēja maiņa;

13.37. informācija par pakalpojuma sniedzēja cenu (vienas dienas cena un cenas darbības periods) un valsts budžeta līdzfinansējuma apmēru (vienas dienas līdzfinansējuma apmērs un tā darbības periods);

13.38. informācija par līdzfinansējuma izlietojumu un rezultatīvo rādītāju izpildi."

12. Papildināt II nodaļu ar 15.1 un 15.2 punktu šādā redakcijā:

"15.1 Valsts sociālās aprūpes centru un līgumorganizāciju reģistrā iekļauj šādus datus:

15.11. nosaukums, adrese, reģions, institūcijas veids (valsts sociālās aprūpes centrs vai līgumorganizācija);

15.12. pakalpojuma saņēmēju grupa;

15.13. valsts finansēto vietu skaits, pakalpojuma saņēmēju skaits, brīvo vietu skaits institūcijā.

15.2 Informācijas sistēmas sadaļā "Valsts finansēti atbalsta centra pakalpojumi" iekļauj:

15.21. ziņas par atbalsta centru (nosaukums, dibinātājs, reģistrācijas numurs, juridiskā adrese un darbības vietas adrese, kontaktinformācija);

15.22. informācija par ministrijas pieņemtajiem lēmumiem attiecībā uz atbalsta centra statusu (lēmuma veids, datums, numurs, apstrīdēšana, spēkā stāšanās datums) un ministrijas veiktajām pārbaudēm (datums, akta numurs, pārbaudes veicējs);

15.23. ziņas par atbalsta saņēmēju (vārds, uzvārds, ģimenes sastāvs, atbalsta saņēmēja mērķgrupa, kontaktinformācija);

15.24. ziņas par atbalsta saņēmēja ģimenē ievietotiem bērniem (vārds, uzvārds, personas kods, dzimšanas datums, lēmuma par ievietošanu datums un numurs, periods, kad bērns atrodas ģimenē, iemesli, kādēļ bērna atrašanās ģimenē izbeigta);

15.25. atbalsta saņēmējam sniegtie pakalpojumi (veids, periods)."

13. Izteikt 16.1. apakšpunktu šādā redakcijā:

"16.1. sadaļas "Personu reģistrs" aizpildīšanai – šo noteikumu 8., 9., 10., 10.1, 11.1, 11.2, 12., 13., 13.1, 13.2 un 13.3 punktā minētos datus. Šo noteikumu 11.110., 11.210., 13.6., 13.7., 13.110., 13.26., 13.35., 13.37. un 13.38. apakš­punktā minētajai informācijai, kas iesniegta ministrijā, izmantojot informācijas sistēmu, ir publiska ticamība un nav nepieciešams elektroniskais paraksts;".

14. Papildināt 17.4. apakšpunktu aiz vārdiem un skaitļa "šo noteikumu 12. punktā" ar vārdiem un skaitļiem "(izņemot šo noteikumu 12.8.3., 12.8.10., 12.8.11., 12.8.12., 12.8.13., 12.8.14. un 12.8.15. apakšpunktu)".

15. Izteikt 17.6. apakšpunktu šādā redakcijā:

"17.6. ministrija – šo noteikumu [6. punktā, 13.31. apakšpunktā](https://likumi.lv/ta/id/269340#p6) un [14. punktā](https://likumi.lv/ta/id/269340#p14) minēto informāciju;".

16. Papildināt 17.7. apakšpunktu aiz vārdiem un skaitļa "šo noteikumu 11.2" ar skaitļiem "13.1, 13.2, 13.3".

17. Papildināt noteikumus ar 17.12. un 17.13. apakšpunktu šādā redakcijā:

"17.12. Valsts sociālās apdrošināšanas aģentūra – šo noteikumu 12.8.3. apakšpunktā minēto informāciju;

17.13. valsts sociālās aprūpes centri un līgumorganizācijas – šo noteikumu 12.8.10., 12.8.11., 12.8.12., 12.8.13., 12.8.14. un 12.8.15. apakšpunktā minēto informāciju."

18. Papildināt noteikumus ar 17.1 punktu šādā redakcijā:

"17.1 Šo noteikumu 6.1 punktā minētā Sociālo uzņēmumu reģistra aizpildīšanai informāciju atbilstoši kompetencei sniedz normatīvajos aktos par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību noteiktās institūcijas. Latvijas Republikas Uzņēmumu reģistrs sniedz Sociālo uzņēmumu reģistram izziņā par juridisko personu norādīto informāciju."

19. Izteikt 18.1.1 apakšpunktu šādā redakcijā:

"18.1.1 Centrālajai statistikas pārvaldei – šo noteikumu 12.1.1., 12.6.3., 12.8.2. un 12.8.9.3. apakšpunktā minēto informāciju personas datu līmenī;".

20. Papildināt noteikumus ar 18.6., 18.7., 18.8., 18.9. un 18.10. apakšpunktu šādā redakcijā:

"18.6. Labklājības informācijas sistēmai (LabIS) – visus šajos noteikumos minētos datus, izņemot šo noteikumu 17.1., 17.2, 17.5., 17.8., 17.9., 17.10., 17.12., 17.13. apakšpunktā un 17.1 punktā minēto informāciju;

18.7. Valsts sociālās apdrošināšanas aģentūrai – šo noteikumu 12.8.2., 12.8.12., 12.8.14. un 15.11. apakšpunktā minēto informāciju;

18.8. Valsts ieņēmumu dienestam – atbilstoši normatīvajos aktos par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību noteiktajam – informāciju par sociālā uzņēmuma statusa piešķiršanu;

18.9. Iekšlietu ministrijas Informācijas centram – šo noteikumu 12.8.13. un 12.8.14. apakšpunktā minēto informāciju;

18.10. Nacionālajam veselības dienestam – šo noteikumu 12.8.13. apakš­punktā minēto informāciju."

21. Izteikt 19.1. apakšpunktu šādā redakcijā:

"19.1. tiek ievērotas paaugstinātas drošības informācijas sistēmām noteiktās minimālās drošības prasības atbilstoši Valsts informācijas sistēmu likumam un normatīvajiem aktiem par kārtību, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām, un ir izstrādāti normatīvajos aktos par valsts informācijas sistēmu vispārīgajām drošības prasībām noteiktie dokumenti;".

22. Izteikt 20. punktu šādā redakcijā:

"20. Informācijas sistēmas lietotāji datus no informācijas sistēmas tiesīgi iegūt, labot un dzēst atbilstoši tiem piešķirtajām lietotāja tiesībām."

Ministru prezidents A. K. Kariņš

Labklājības ministre R. Petraviča